stanford-oval/wikipedia huggingface dataset:
אדם קיי
חיים אישיים

קיי הוא הומו, ונבחר, ב-2011, כאחד מ-50 משתמשי הטוויטר הלהט"ב המשפיעים ביותר, לפי העיתון pink news. קיי התחתן עם ג'יימס פארל ב-2018, וביחד נולדו להם שני ילדים באמצעות פונדקאות שעליה הכריז ביוני 2023. קיי ומשפחתו גרים באוקספורדשייר, אנגליה. קיי סובל מפוסט טראומה בעקבות עבודתו כרופא. קיי עבר אונס מגבר זר באוסטרליה.
הערות שוליים

↑  אדם קיי, באתר עברית
↑  זה הולך לכאוב - אדם קיי, באתר עברית
↑  אדם קיי, תרגום: תומר בן אהרון, זה הולך לכאוב, הכורסא, 2019, עמ' 18
↑  אדם קיי, תרגום: תומר בן אהרון, זה הולך לכאוב, הכורסא, 2019, עמ' 19
↑  אדם קיי, ללא מרשם רופא, הכורסא, 2023, עמ' 14, 245
↑  Amazon "Rapid Obstetrics and Gynaecology". 16 November 2011.
1 2  זה הולך לכאוב - הכורסא, ‏2019-09-18
↑  Sunner, Amber (2022-02-08). "This Is Going To Hurt author Adam Kay's journey from NHS to TV". BristolLive (באנגלית). נבדק ב-2023-04-26.
↑  Cowdrey, Katherine (2019-01-07). "Kay's This is Going to Hurt named Specsavers Book of the Year | The Bookseller". thebookseller.com.
↑  "BBC One announces adaptation of bestseller This is Going to Hurt by Adam Kay". BBC Media Centre. נבדק ב-6 ביולי 2018. {{cite news}}:  (עזרה)
1 2  זה הולך לכאוב בחגים - הכורסא, ‏2020-03-18
↑  ללא מרשם רופא - הכורסא, ‏2023-08-29
↑  האנטומיה של קיי - הכורסא, ‏2022-05-03
↑  הרפואה המופלאה של קיי - הכורסא, ‏2023-02-22
↑  "PinkNews.co.uk’s top 50 Twitter users influencing LGBT life in 2011", Pink News, 31 December 2011.
↑  Thorpe, Vanessa (17 ביוני 2023). "Adam Kay tells of life 'transformed' by two babies". the Guardian. נבדק ב-18 ביוני 2023. {{cite web}}:  (עזרה)
↑  Stephenso, Hannah (2022-09-14). "Oxfordshire author of bestseller This Is Going To Hurt reveals some major traumas in his new book". Oxford Mail (באנגלית). נבדק ב-2023-06-30.
| --- | --- |
בקרת זהויות :  NLI: 987007398593305171  PLWABN: 9810645054205606  GND: 1173739815  ISNI: 0000 0004 6503 9037  LCCN: no2018071575  MusicBrainz: a70975d7-3f3b-4b53-87d1-bfbfd2662e71  NKC: xx0225238  VIAF: 107975290   WorldCat (עם VIAF): 107975290 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אדם קיי".
אדולף פון מנצל

| --- | --- |

 לידה:  8 בדצמבר 1815 ברסלאו, ממלכת פרוסיה 
 פטירה:  9 בפברואר 1905 (בגיל 89) ברלין, הקיסרות הגרמנית 
 שם לידה:  Adolph Friedrich Erdmann von Menzel 
 מקום קבורה:  Dreifaltigkeitskirchhof II 
 מקום לימודים:  אקדמיית ברלין לאמנות  האקדמיה הפרוסית לאמנות 
 תחום יצירה:  ציור, הדפס 
 זרם באמנות:  ריאליזם 
 יצירות ידועות:  Studio Wall, Laying out the March Dead, Frederick the Great Playing the Flute at Sanssouci 
 פרסים והוקרה:  אות המסדר מקסימיליאן של בוואריה למדעים ואמנויות (1874)  אות מסדר ההצטיינות במדעים ואמנויות של גרמניה  אזרח כבוד של ברלין  מסדר העיט השחור 
 חתימה:   
 www.adolph-von-menzel.com
 
אדולף פון מנצל
חיילים בשדה הקרב, 1866
אדולף פרידריך אֶרדמַן פון מֶנצֶל (בגרמנית: Adolph Friedrich Erdmann von Menzel;‏ 8 בדצמבר 1815 – 9 בפברואר 1905) היה צייר ואמן תצריב גרמני. יחד עם קספר דויד פרידריך הוביל את הזרם הרומנטי באמנות הגרמנית במאה ה-19 והיה ממבשרי האקספרסיוניזם. היה צייר פורה ופופולרי בזמנו.
תולדות חייו

פון מנצל נולד בברסלאו כאדולף מנצל. אביו היה בעל בית מלאכה לליתוגרפיה. ב-1830 עברה המשפחה לברלין. עם מות האב ב-1832 המשיך מנצל הבן את עסקיו. ב-1833 החל ללמוד באקדמיה לאמנות בברלין, אך עזב לאחר זמן קצר. בשורות האקדמיה פגש אדולף מנצל אדם בשם קארל פרידריך ארנולד (Carl Heinrich Arnold), שהיה בתפקיד מפתח חשוב בחייו (הוא שימש כפטרון יצירותיו של מנצל בנוסף להיות חבר מקורב).
בין 1839 ל-1842 אייר בטכניקה של חיתוך עץ ספרי היסטוריה אודות פרידריך הגדול ופרידריך וילהלם הרביעי, מלך פרוסיה. במקביל למד באופן אוטודידקטי לצייר ציורי שמן. מנצל, בתור אמן בצבעי שמן, התומך בהתפתחות האומנות בת זמנו, בחר מנצל להצטרף לארגון שנקרא אז "ארגון האמנים הצעירים", כאשר בהמשך, כעבור 4 שנים הצטרף לארגון ל"אמנים הבוגרים". אדולף פון מנצל המשיך בחיוו, וכשהגיע בזמנו האירוע הגדול בגרמניה של המאה ה-19, המכונה "אביב העמים", זיהה מנצל באירוע כבעל חשיבות היסטורית ייחודית, והחליט להקדיש ציור שלם (שזכה לשם Aufbahrung der Märzgefallenen) על הנושא שלא הושלם לבסוף. חיוו של אדולף פון מנצל נקשרו הדוקות לחיוו של פרידריך הגדול, והיה לצייר הראשי בהיסטוריה שהתעסק כה רבות בו (החל מ-1849). "נושאי הציור שלו כללו תמונות מחיי היום-יום ונושאים היסטוריים (רובם מתקופתו של פרידריך הגדול), שגם הם צוירו באופן נטורליסטי, עם שימת-לב לפרטים כביכול תיעד סצנה שנכח בה (ציור פסאודו-תיעודי).
בשנת 1866 יצר סדרת ציורים המתארת גופות חיילים ממלחמת שבעת השבועות. על סדרת ציורים אלה כתב מבקר האמנות עוזי צור "סדרה מזעזעת ומודרניסטית לחלוטין של גוויות חיילים הנגלים לעינינו כיצירי גיהנום, וציורי אקוורל ספורים שבהם הוא פורם את השתי וערב של הגוף האנושי המופקר כחציר השדה, ואת השתי וערב של הציור הקלאסי המתפורר למול עינינו".
מנצל, שכמעט ולא עזב במהלך חייו הבוגרים את ברלין, ביקר בפריז ונפגש עם אדגר דגה וז'אן-לואי-ארנסט מסונייה.
בשנת 1898 קיבל תואר אצולה ואת הזכות לצרף את התחילית "פון" לשמו.
גלריה

בתים ועצי ערבה, 1846.
חדר מגורים ואחות הצייר, 1847.
חדר השינה של האמן, 1847
פרידריך השני, מלך פרוסיה, ויוזף השני, קיסר האימפריה הרומית הקדושה, בנייסה, 1857.
יום חול בפריז, 1869
בית החרושת לפלדה, 1872-1875
ארוחה בנשף, 1878.
חג הלחם והיין הקדושים, 1880.
בגן הבירה, 1883.
הערות שוליים

1 2  Adolph von Menzel Biography - Infos - Art Market, www.adolph-von-menzel.com
↑   עוזי צור, ביקור בתערוכת היחיד של משה גרשוני בברלין, באתר הארץ, 31 באוקטובר 2014
↑  על האמן, אתר הגלריה הלאומית
| --- | --- |
בקרת זהויות :  NLI: 987007283775105171  PLWABN: 9810674367005606  BNE: XX1133110  BnF: cb134762341 (data)  CANTIC: a10416444  CiNii: DA03321452  GND: 118580914  ICCU: SBLV090269  ISNI: 0000 0001 2127 5116  KulturNav: 63954b84-b62e-4d62-a4fb-a5719816b2c4  LCCN: n50059021  LNB: 000221558  MusicBrainz: f42d6996-7215-4d49-ad65-b0f61df65a3f  NDL: 001172649  NGV: 6912  NKC: jn20040413006  NLA: 36294061  NLG: 166727  NTA: 068923899  PIC: 9992  RKD: 55298  SELIBR: 213283  SNAC: w67h1rd1  SUDOC: 027514692  Trove: 1242953  ULAN: 500018924  VcBA: 495/218082  VIAF: 34607154   WorldCat (עם VIAF): 34607154
אהדה זנטי

| --- | --- |
אין תמונה חופשית
 לידה:  1967 (בת 57 בערך) טריפולי, לבנון 
 תחום יצירה:  עיצוב אופנה 
 יצירות ידועות:  בורקיני 
 
אהדה זנטי (באנגלית: Aheda Zanetti. תעתיק מדויק בערבית: עַאהִדַה זַנַאתִי. عاهدة زناتي; נולדה 1967) היא מעצבת אופנה אוסטרלית ממוצא לבנוני, המוכרת בשל המצאת הבורקיני.
רקע

זנטי היא ילידת טריפולי, שבלבנון, ועברה עם משפחתה לאוסטרליה בגיל שנתיים. אחד מעיצוביה הראשונים של זנטי היה ה"hijood" - הלחם של חיג'אב וברדס (hood) - שהתאים לנערות מוסלמיות באימוני ספורט. ב-2004, היא השיקה ליין בגדי ספורט לנשים מוסלמיות תחת השם Ahiida, וכן ייסדה חברה מסחרית באותו שם. תחת המותג הזה, היא עיצבה את הבגד לו נתנה את השם בורקיני (הלחם של בורקה וביקיני) לשימושן של שחייניות מוסלמיות. זנטי מעריכה כי מכרה למעלה מ-700,000 מבגדי הרחצה מאז 2008. השמות של הבורקיני (באנגלית - Burqini או Burkini) הם סימנים מסחריים רשומים בבעלות החברה של זנטי, למרות שהם אומצו לשימוש כללי-גנרי לכל סוג דומה של בגד רחצה.
סוגיית הבורקיני 2016

בקיץ 2016, לפחות 11 ערים צרפתיות העבירו חוק האוסר על לבישת בורקיני בחופים, בטענה שזהו בגד שמפר את החילוניות הצרפתית. נשים רבות הפרו את האיסור, ביניהן עשרות שהתבקשו לעזוב את החופים, וכך גם נשים שלא היו לבושות בבורקיני, אלא רק בבגדים לא חושפניים, כולל אחת בבגד שחייה אולימפי. מספר נשים נקנסו. אישה אחת נאלצה להתפשט מבגד ארוך (שהסתבר שהוא כלל לא בורקיני) על ידי ארבעה שוטרים חמושים, מקרה שגרם להדים ברחבי עולם.
זנטי הגיבה להתפתחויות אלה בהצהרה שהיא עיצבה את הבורקיני כדי לקרב בין קהילות אסלאמיות וקהילות אחרות, ובמיוחד כדי לאפשר לנשים מוסלמיות יותר חופש, לא פחות - שהבורקיני איפשר לנערות ונשים גישה לפעילויות ספורטיביות ופנאי שלא היו יכולות להשתתף בהן ללא בגד שמכסה אותן לנוחיותן. לטענה שהאיסור על הבורקיני בא לשחרר נשים מוסלמיות מכפייה, היא הגיבה שהבורקיני דווקא מגביר את הביטחון העצמי של נשים מוסלמיות ונותן להן חופש מוגבר. היא ציינה גם שכ-45% מלקוחותיה כלל אינן מוסלמיות, וכוללות נשים יהודיות, מורמוניות, נוצריות, הינדואיות, בודהיסטיות ונשים שכלל אינן מגדירות את עצמן לפי דת, אלא מעוניינות להתכסות מסיבות אחרות - כגון היסטוריה של סרטן עור או דימוי גוף ירוד. מכירותיה עלו באופן חד לאחר שפרצה סוגיית האיסור בריביירה הצרפתית.
הערות שוליים

↑  The Washington Post: The surprising Australian origin story of the ‘burkini’ 17th August 2016.
↑  ABC News Australia: Burkini ban: The garment's Australian designer says the French are 'digging a hole' for themselves
↑  מלחמה על החוף: אירופה נגד הבורקיני המוסלמי, באתר ynet, 20 באוגוסט 2016
↑  French rally calls for wider burkini ban, RT NEWS
↑  Fighting for the ‘Soul of France,’ More Towns Ban a Bathing Suit: The Burkini, New York Times
↑  Get 'em off! Armed police order Muslim woman to remove her burkini on packed Nice beach - as mother, 34, wearing Islamic headscarf is threatened with pepper spray and fined in Cannes, Mail Online, 23 August 2016
↑  I created the burkini to give women freedom, not to take it away, Aheda Zanetti, The Guardian, 24 August 2016
↑  Non-Muslims flock to buy burkinis as French bans raise profile of the modest swimwear style, The Sydney Morning Herald, AUGUST 20 2016
| --- | --- |
בקרת זהויות :  RKD: 367303 
אישה בבורקיני על חוף הים
אולטניה

אולטניה (ברומנית: Oltenia) היא חבל ארץ היסטורי בדרום מערב רומניה. בתקופה הרומית הייתה כאן פרובינציה בשם Dacia Malvensis. חבל אולטניה קיבל את שמו מנחל האולט שעובר דרכו. הגבול הדרומי והמערבי נקבע על ידי הדנובה והצפוני על ידי הרי הקרפטים.
בעבר השטח של אולטניה ומונטניה יחד היווה נסיכות שהרומנים כינוה "צארה רומנאסקה" או "מונטניה" ומחוץ לרומניה הייתה ידוע בשם "ולאכיה".
מחוזות אולטניה

אולטניה מחולקת לחמישה מחוזות והם:
מחוז דולז' Judeţul Dolj
מחוז גורז' Judeţul Gorj
מחוז מחדינצי Judeţul Mehedinţi
מחוז אולט Judeţul Olt
מחוז ולצ'אה Judeţul Vâlcea
ערי אולטניה

| עיר | מחוז | אוכלוסייה |
| --- | --- | --- |
| קראיובה Craiova בירת אולטניה ובירת מחוז | מחוז דולז' | 304,142 |
| רמניקו ולצ'אה Râmnicu Vâlcea בירת מחוז | מחוז ולצ'אה | 107,656 |
| דרובטה-טורנו סברין Drobeta Turnu-Severin נמל על הדנובה ובירת מחוז | מחוז מחדינצי | 104,035 |
| טרגו ז'יו Târgu Jiu בירת מחוז | מחוז גורז' | 96,562 |
| סלאטינה Slatina בירת מחוז | מחוז אולט | 79,171 |
| קרקל Caracal | מחוז אולט | 34,603 |
| מוטרו Motru | מחוז גורז' | 25,860 |
| בלש Balş | מחוז אולט | 23,147 |
| דרגשני Drăgăşani | מחוז ולצ'אה | 22,499 |
| באילשטי Băileşti | מחוז דולז' | 22,231 |
| קורבייה Corabia נמל על הדנובה | מחוז אולט | 21,932 |
| קאלאפאט Calafat נמל על הדנובה | מחוז דולז' | 21,227 |
| פיליאשי Filiaşi | מחוז דולז' | 20,159 |
מפת אולטניה על מפת רומניה
אולוף תורנל

| --- | --- |

אולוף תורנל
 לידה:  19 באוקטובר 1877 שוודיה טרונו, שוודיה
 פטירה:  25 ביולי 1977 (בגיל 99) שוודיה אופסלה, שוודיה
 מקום קבורה:  בית הקברות הישן של אופסלה 
 מדינה:  שוודיה 
 השכלה:  Norra Latin  Royal Swedish Army Staff College 
 השתייכות:   צבא שוודיה
 תקופת הפעילות:  1897–1950 (כ־53 שנים)
 דרגה:   גנרל
 תפקידים בשירות
 המפקד העליון
 עיטורים
 המסדר המלכותי של השרפים (6 ביוני 1942)  אביר הצלב הגדול של הוורד הלבן של פינלנד (26 באוקטובר 1938)  מסדר החרב - מפקד הצלב הגדול (5 ביוני 1937)  מסדר העיט הגרמני (7 באוקטובר 1940)  מפקד במסדר אורנז'-נסאו  הצלב הגדול של מסדר דנבורג  King Gustav V's 70 year anniversary award  אביר במסדר ואסה  Memorial medal of the Winter War 
 
אולוף גרהרד תורנל (בשוודית: Olof Gerhard Thörnell;‏ 19 באוקטובר 1877 – 25 ביולי 1977) היה גנרל שוודי אשר היה המפקד העליון (מקביל לרמטכ"ל) הראשון של צבא שוודיה.
ביוגרפיה

תורנל נולד בטורנו ב-19 באוקטובר 1877. הוא היה בנם של הכומר פר תורנל, וגרהרדינה "דיין" מרגרטה (לבית לינדגרן). הוא היה אחיו של הפרופסור גוסטה תורנל. ב-1895 הוא התגייס לצבא שוודיה. תורנל הועלה לדרגת לויטננט ב-7 בדצמבר 1900 ברגימנט אפלנד. ב-7 ביולי 1906 סיים תורנל את לימודיו במכללת הסגל המלכותית של הצבא השוודי והוצב במטה הכללי. הוא הועלה לדרגת האופטמן ב-10 ביוני 1910. מ-1911 עד 1915 היה תורנל מורה במכללת הסגל המלכותית של הצבא השוודי. ב-1915 עזב את המטה הכללי ושירת כקפטן ברגימט אלבסבורג. ב-27 בנובמבר 1917 הועלה לדרגת מאיור וב-19 באוגוסט הועלה לדרגת אוברסט לויטננט.
ב-24 באוגוסט 1926 הועלה תורנל לדרגת אוברסט והפך למפקד רגימנט גרנדיירים ווקסהולם. ב-1 בינואר 1928 הוא מונה למושל הצבאי של גוטלנד ולמפקד רגימנט הרגלים של גוטלנד. ב-28 בדצמבר 1933 הועלה לדרגת בריגדה גנרל ומונה למפקח של חיל הרגלים השוודי. ב-1 ביולי 1936, תורנל, הועלה לדרגת גנרל לויטננט ובמקביל מונה לראש מטה ההגנה. ב-8 בדצמבר 1939 תורנל מונה להמפקד העליון (מקביל לרמטכ"ל) הראשון של שוודיה. ב-1 בינואר 1940 הוא הועלה לדרגת גנרל. הוא נודע כבירוקרטי ונוקשה, ולא היה פופולרי בקרב בכירי הצבא. עם זאת, הממשלה חיבבה אותו וראתה בו ממלא הוראות נאמן.
תורנל כיהן כמפקד העליון במהלך רוב שנותיה של מלחמת העולם השנייה. הוא היה נאמן למדיניותה של ממשלת שוודיה לשמור על נייטרליות. נייטרליות זו הייתה כרוכה לא אחת במחיר של ויתורים לגרמנים. תורנל עצמו נחשב בדרך כלל לפרו-גרמני. ב-31 במרץ 1944 הוא פרש מתפקיד המפקד העליון, ומונה לראש המטה הצבאי של הוד מלכותו עד למותו של גוסטב החמישי, מלך שוודיה ב-1950, אז פרש מהצבא.
הוא נפטר באופסלה ב-25 ביולי 1977.
Same Love

"Same Love" (בעברית: "אותה אהבה") הוא סינגל של צמד ההיפ הופ האמריקאי, מאקלמור וראיין לואיס בשיתוף פעולה עם הזמרת האמריקאית, מרי למברט (אנ'), שיצא כסינגל השלישי באלבומם מ-2012, The Heist (אנ'). השיר מדבר על זכויות הלהט"ב בארצות הברית והוקלטה במהלך הקמפיין למשאל העם מס' 74 בוושינגטון (אנ'), אשר, לאחר אישורו בנובמבר 2012, חוקק לגליזציה של נישואים חד-מיניים במדינת וושינגטון. השיר הגיע למקום 11 בבילבורד הוט 100 בארצות הברית והגיע למקום הראשון באוסטרליה ובניו זילנד. השיר היה מועמד בטקס פרסי הגראמי השנתי ה-56 לשיר השנה. בשנת 2015, השיר היה לשיר הנושא של תשדיר השירות Love Has No Labels. נכון לאפריל 2021, לשיר יש יותר מ-265 מיליון השמעות בספוטיפיי.
עטיפת הסינגל מכילה תצלום של דודו של מאקלמור, ג'ון האגרטי, ובעלו, שון.
קומפוזיציה

"Same Love" אומצה באופן לא-רשמי כהמנון גאה על ידי תומכי לגליזציה של נישואים חד-מיניים, במיוחד בהתייחס למשאל העם מס' 74 בוושינגטון (אנ'), משאל עם במדינת וושינגטון לאישור או דחייה של הצעת החוק מפברואר 2012 שתאפשר לגליזציה של נישואים חד-מיניים במדינה.
מאקלמור הסביר כי השיר יצא גם מתסכולו מהעמדות של תרבות ההיפ הופ לגבי הומוסקסואליות: ”מיזוגיניה והומופוביה הם שני אמצעי הדיכוי המקובלים בתרבות ההיפ הופ. זה 2012. צריכה להיות קצת אחריות. אני חושב שכחברה אנחנו מתפתחים ואני חושב שההיפ הופ תמיד ייצג את מה שקורה בעולם כרגע.”
ביקורת

השיר "Same Love" ספג ביקורת. גארי נון מהגרדיאן, אמר כי השיר השיר היה ”רחוק מאוד מפסט הגבינה שבדרך כלל מעמיד עניין מסחרי במקום הראשון, זוגות חרוזים קלושים שניים ונוקבים אחרונים”, וכי הוא ”עשוי להיות השיר העמוק ביותר [שז'אנר ההיפ הופ הפיק]”. המבקר רוברט כריסטגאו כינה את השיר כאחד מעשרת הסינגלים הראשונים של שנת 2012, וכתב כי השיר היה ”שיר הנישואים הגאים הטוב ביותר עד כה בכל ז'אנר ונדוש ככל שיהיה צריך לעזאזל.” ג'ודי רוזן מהרולינג סטון כתבה כי אף על פי שהעניקה לאלבום ביקורת מעורבת, היא כינתה את השיר "Same Love" כאחת מ"סגולותיו" של האלבום. דייוויד ג'פריס מ-AllMusic תיאר את הסינגל כ-”גולת הכותרת של נישואים פרו-הומואים”. אדם פליישר מ-XXL כתב כי ”לואיס מספק מכשירים בהירים ומרוממים, כדי לשקף בצורה מושלמת את ניתוח החשיבה לעבר הקידמה של מאקלמור לגבי ההיפ הופ וההשקפה של החברה על הומוסקסואליות ונישואים חד-מיניים.” המגזין בילבורד הציג את "Same Love" במקום ה-4 ברשימת השירים הטובים ביותר לשנת 2013, וקבע כי ”הניצחון של 'Same Love' הוא בספציפיות שלו”.
"Same Love" היה השיר הראשון שהגיע ל-40 הגדולים במצעד בארצות הברית שקידם נישואים חד-מיניים.
וידאו קליפ

הווידאו קליפ של "Same Love", בבימויו של ראיין לואיס וג'ון ג'ון אוגוסטבו (אנ') והופק על ידי טרישיה דייוויס, הופיע לראשונה בחשבון היוטיוב של לואיס ב-2 באוקטובר 2012, וצבר כ-350,000 צפיות ב-24 השעות, לאחר הופעת הבכורה שלו. הווידאו קליפ, המשתרע על פני עשרות שנים, מתאר את חייה של הדמות הראשית ובן זוגו בו הוא מתאהב, כולל הקונפליקטים החברתיים הפוקדים אותם ביחס לנטייתם המינית, נישואיהם הסופיים, ועד למותו של אחד בשל זקנה. חתונתם של הזוג הראשי צולמה בכנסיית הנוצרים של כל הצליינים בסיאטל, מדינת וושינגטון, ארצות הברית. מאקלמור ומרי למברט הופיעו בווידאו קליפ ושיחקו בתפקידים שאינם מדברים.
תיאור הסרטון מקשר לאתר Music4Marriage.org, יוזמה לעידוד תמיכה מוזיקלית במשאל העם מס' 74 בוושינגטון (אנ'); הארגון התפרק לאחר אישור משאל העם.
הווידאו קליפ זכה בפרסי הווידאו קליפים של MTV עבור הסרטון הטוב ביותר עם מסר חברתי.
הופעות חיות

ב-30 באוקטובר 2012, הופיעו מאקלמור, ראיין לואיס ומרי למברט ביצעו את הסינגל "Same Love" במופע של אלן דג'נרס. הופעה חיה של השיר בוצע גם בקולבר ריפור בקומדי סנטרל ב-1 במאי 2013.
הוא הועלה בשידור חי בטקס פרסי הווידאו קליפים של MTV ב-25 באוגוסט 2013, כאשר ג'ניפר הדסון הצטרפה למאקלמור, לואיס ולמברט על הבמה.
להקת הרוק האירית, קודאליין, ביצעה גרסת כיסוי לשיר בטרקלין החי של BBC Radio 1 ב-2013.
השיר בוצע במהלך פרסי הגראמי ה-56, כאשר קווין לטיפה הצטרפה למאקלמור, לואיס ולמברט. לטיפה פקחה וניהלה את חתונותיהם של 33 זוגות חד-מיניים וסטרייטים. לקראת סוף ההופעה, הצטרפה מדונה עם ביצוע לשיר "Open Your Heart".‏
"Same Love" הועלה בשידור חי באבו דאבי ב-25 באפריל 2014, כחלק ממסע ההופעות שלהם.
השיר בוצע גם בשידור חי בפסטיבל FM4 Frequency (אנ') ב-22 באוגוסט 2014.
השיר בוצע בגמר ליגת הרוגבי הלאומית 2017 בסידני, אוסטרליה. מספר פוליטיקאים שמרניים, שמתנגדים באופן פעיל לשוויון הנישואים החד-מיניים באוסטרליה מתחו ביקורת על ההחלטה לכלול את השיר לפני ההופעה. מאקלמור הגיב לביקורת והבטיח "ללכת קשה יותר".
השיר מופיע גם בכתוביות הסיום של הסרט התיעודי של HBO, ולנטיין רוד: הרצח של לורנס קינג (אנ'), שבו תואר הרצח של לארי קינג, צעיר אפרו-אמריקאי הומוסקסואל, על ידי חברו לכיתה, ברנדון דייוויד מקאינרני. הסרט מספר גם על בריונות ועל המגוון המיני בבתי ספר בארצות הברית.
פרסים ומועמדויות

| שנה | פרס | קטגוריה | תוצאה |
| --- | --- | --- | --- |
| 2013 | פרסי הווידאו קליפים של MTV | הווידאו קליפ הטוב ביותר עם מסר חברתי | זכייה |
| 2014 | פרס גראמי (56) | שיר השנה | מועמדות |
מיקומי שיא

|   ‏‏‏  מצעדים ודירוגים (2012–2013)> מדינה |   ‏‏‏  מצעדים ודירוגים (2012–2013)> מצעד |   ‏‏‏  מצעדים ודירוגים (2012–2013)> מיקום שיא |   ‏‏‏  מצעדים ודירוגים (2012–2013)>  |
| --- | --- | --- | --- |
|  אוסטריה | Ö3 אוסטריה טופ 40‏ | 19 |  |
|  אוסטרליה | מצעד הסינגלים האוסטרלי | 1 |  |
|  איטליה | מצעד הסינגלים האיטלקי | 20 |  |
|  אירלנד | מצעד הסינגלים האירי | 6 |  |
|  ארצות הברית | בילבורד הוט 100 | 11 |  |
|  ארצות הברית | מצעד שירי ה-R&B/היפ-הופ | 3 |  |
|  ארצות הברית | מצעד שירי המיינסטרים | 5 |  |
|  ארצות הברית | מצעד השירים הקצביים | 3 |  |
|  גרמניה | GfK – טופ 100 | 25 |  |
|  דנמרק | היטליסטן | 38 |  |
|  הולנד | מצעד 40 הסינגלים ההולנדיים | 13 |  |
|  הממלכה המאוחדת | מצעד הסינגלים הבריטי | 6 |  |
|  הממלכה המאוחדת | מצעד שירי ה-R&B | 1 |  |
|  הממלכה המאוחדת | מצעד שירי האינדי | 1 |  |
|  ולוניה | אולטראטופ 40 | 13 |  |
|  ניו זילנד | המצעד הניו זילנדי הרשמי | 1 |  |
|  סקוטלנד | מצעד הסינגלים הסקוטי | 7 |  |
|  פינלנד | המצעדים הפיניים הרשמיים | 92 |  |
|  פלנדריה | אולטראטופ 50 | 11 |  |
|  צ'כיה | ČNS IFPI | 9 |  |
|  צרפת | SNEP | 19 |  |
|  קנדה | קנדה הוט 100 | 4 |  |
|  שוודיה | סוורייטופליסטן | 53 |  |
|  שווייץ | המצעד השווייצרי | 33 |  |
|   ‏‏‏  מצעדי סוף שנה (2013)> מדינה |   ‏‏‏  מצעדי סוף שנה (2013)> מצעד |   ‏‏‏  מצעדי סוף שנה (2013)> מיקום שיא |   ‏‏‏  מצעדי סוף שנה (2013)>  |
| --- | --- | --- | --- |
|  אוסטרליה | מצעד הסינגלים האוסטרלי | 14 |  |
|  ארצות הברית | בילבורד הוט 100 | 43 |  |
|  ארצות הברית | מצעד שירי ה-R&B/היפ-הופ | 13 |  |
|  ארצות הברית | מצעד שירי המיינסטרים | 33 |  |
|  ארצות הברית | מצעד השירים הקצביים | 21 |  |
|  הולנד | מצעד 40 הסינגלים ההולנדיים | 65 |  |
|  הממלכה המאוחדת | מצעד הסינגלים הבריטי | 70 |  |
|  ולוניה | אולטראטופ 40 | 100 |  |
|  ניו זילנד | המצעד הניו זילנדי הרשמי | 15 |  |
|  פלנדריה | אולטראטופ 50 | 84 |  |
|  צרפת | SNEP | 77 |  |
|  קנדה | קנדה הוט 100 | 31 |  |
|  שוודיה | סוורייטופליסטן | 100 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה 6× | 420,000 |
| קנדה (Music Canada) | פלטינה | 80,000 |
| איטליה (FIMI) | זהב | 15,000 |
| ניו זילנד (RMNZ) | פלטינה 2× | 30,000 |
| הממלכה המאוחדת (BPI) | פלטינה | 600,000 |
| ארצות הברית (RIAA) | פלטינה 3× | 2,000,000 |
"She Keeps Me Warm"

"She Keeps Me Warm" (בעברית: "היא מחממת אותי") הוא סינגל של הזמרת האמריקאית, מרי למברט (אנ'), שמבוסס על פזמון השיר "Same Love".‏ הוא נכלל במיני-אלבום הראשון של למברט, Welcome to the Age of My Body ‏(2013), שיצא לרדיו העכשווי האמריקאי בקיץ 2013 כסינגל הראשי של המיני-אלבום שלה.
"She Keeps Me Warm" > רקע ותוכן

"She Keeps Me Warm" (והפזמון שהיא חולקת עם "Same Love") נכתב בהשראת חוויותיה של למברט באהבה ובבגרותה להיות להט"בית במשפחה דתית. למברט הסבירה ל-Entertainment Tonight (אנ') בטקס פרסי הגראמי ה-56 כי השיר נוצר כתוצאה מכך שהיא רוצה לכתוב שיר שהיה "אמיתי ואותנטי לחוויה שלה". בעוד שהוא נכתב מנקודת מבט מסוימת של לסבית, נושאי השיר של אהבה וביטחון במערכות יחסים הם בעלי מושג אוניברסלי, כך שזה תרם לקבלת השיר. צ'אד רופר, מרדיו KZZO (אנ'), הציע לבילבורד כי לגרסה המקורית "יש עמדה פוליטית יותר מזו של למברט" וכי השיר המחודש ”הוא פשוט שיר פופ נהדר על התאהבות”.
"She Keeps Me Warm" > וידאו קליפ

הווידאו קליפ של "She Keeps Me Warm" בוים על ידי מגו לין, והופיע לראשונה ב-VEVO ב-24 באוגוסט 2013. בין המופיעים בווידאו קליפ, ניתן לראות את ברין סנטילן. סרטון המילים הרשמי של השיר "She Keeps Me Warm" פורסם ב-17 בדצמבר 2013.
"She Keeps Me Warm" > מיקומי שיא

|   ‏‏‏  מצעדים ודירוגים (2003)> מדינה |   ‏‏‏  מצעדים ודירוגים (2003)> מצעד |   ‏‏‏  מצעדים ודירוגים (2003)> מיקום שיא |   ‏‏‏  מצעדים ודירוגים (2003)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד 40 השירים למבוגרים | 20 |  |
אגודת הסטודנטים של אוניברסיטת בר-אילן

| --- | --- |
לוגו אגודת הסטודנטים בר-אילן
 הקמה:  1960
 סוג:  עמותה, מלכ"ר
 אוניברסיטה:  אוניברסיטת בר-אילן
 עובדים:  43
 יו"ר:  הדס קורמש בלישה
 https://www.bis.org.il
אגודת הסטודנטים של אוניברסיטת בר-אילן היא עמותה רשומה ומלכ"ר, המאגדת את הסטודנטים הלומדים באוניברסיטת בר-אילן, מייצגת אותם ופועלת למען רווחתם. תפקידה של האגודה הוא להשמיע את קולם של הסטודנטים ולתווך בינם לבין האוניברסיטה.
האגודה נוסדה בשנת 1960 והיא אחת מאגודות הסטודנטים הוותיקות והגדולות בישראל. אגודת הסטודנטים של אוניברסיטת בר-אילן היא חברה מלאה בהתאחדות הסטודנטים בישראל.
היסטוריה

בשנת 2010 מותגה האגודה מחדש והיא נקראה "הגילדה". מהלך המיתוג הובל על ידי יו"ר האגודה שי בכור, בעקבות ירידה משמעותית באמון הסטודנטים בה. ב-2015 בוטל המיתוג על ידי יו"ר האגודה אדם ארבל.
בשנת 2014 רשמה האגודה בראשות היו"ר מתן בר-נוי הישג כאשר קיבלה לראשונה אישור על ניהול תקין מרשם העמותות.
ביוני 2023 נבחרה הדס קורמש בלישה לראשות האגודה, והיא האישה הראשונה בתפקיד.
מבנה האגודה > חברי האגודה

כל סטודנט הלומד באוניברסיטת בר-אילן בן 17 ומעלה, זכאי להיות חבר באגודת הסטודנטים. חברות באגודת הסטודנטים מקנה לסטודנט את הזכות ליהנות מכל שירותי האגודה, וכן את הזכות לבחור ולהיבחר למוסדותיה. סטודנט מתחת לגיל 17 אינו יכול להיות חבר באגודה, בשל מגבלות חוק העמותות, אולם באפשרותו ליהנות ממעמד של "ידיד אגודה". המעמד מקנה לו את הזכות ליהנות ממרבית שירותי האגודה, אך הוא אינו יכול לבחור או להיבחר למוסדותיה.
מבנה האגודה > מועצת הסטודנטים

מועצת הסטודנטים היא האספה הכללית שלה, והיא מהווה את הגוף העליון בה. המועצה בוחרת את שאר מוסדות האגודה (נשיאות, הנהלה ועדות), מפקחת על פעולות הנהלת האגודה, מאשרת את התקציב השנתי ואת הדוחות הכספיים של האגודה, והיא המוסמכת לאשר שינויים בתקנון האגודה. המועצה מורכבת מ-45 חברי אגודה, המייצגים את מחלקות הלימוד השונים בקמפוס, ונבחרים בבחירות אזוריות ואישיות על ידי ציבור הסטודנטים חברי האגודה.
בנוסף, ישנו את הוועד המנהל של האגודה שנבחר על ידי מועצת הסטודנטים וכפוף לה.
מבנה האגודה > הנהלת האגודה

הנהלת האגודה היא הזרוע המבצעת שלה. ההנהלה מורכבת מארבעה חברי אגודה. בראשה עומד יו"ר אגודת הסטודנטים, אשר מייצג את האגודה בפני רשויות האוניברסיטה ובפני גורמים חיצוניים. סגן יו"ר האגודה אחראי על הפן האקדמי ועוד שני חברי הנהלה נוספים: מנכ"ל - האחראי על ניהולם השוטף של ענייני המנהלה ומנהל הכספים של האגודה האחראי על ניהול כספי האגודה.
תקציב האגודה

תקציב האגודה נקבע מדי שנה בהתאם ללוח השנה האקדמי (אוקטובר עד ספטמבר) ולא על פי לוח השנה הקלנדרי, וזאת בדומה לתקציב האוניברסיטה. הצעת התקציב מוגשת על ידי הנהלת האגודה ומאושרת על ידי מועצת האגודה. מקור התקציב העיקרי (75%–80%) מגיע מדמי הרווחה שגובה האוניברסיטה מהסטודנטים, אשר מועברים בחלקם הגדול לאגודה, בהיותה הספקית המרכזית של שירותי הרווחה בקמפוס.